Priendes

Priendes o Prendes ye una de les doce parroquies del conceyu asturianu de Carreño.

 Situación y comunicaciones 
La parroquia de Priendes asítiase na fastera central-oriental del conceyu. Llenda cola parroquia de Perlora al noroeste, cola d'Albandi al noreste, cola de Carrió al este, cola de Prevera al sureste y cola de Quimarán al suroeste.

La distancia media con Candás, capital del conceyu, ye d'unos 4,25 km (siendo'l nucleu más averáu l'aldega de La Pesgana, a 4 km, y los más alloñaos la casería d'El Riistru y l'aldega d'El Cabo, a 4,50 km).

Pue llegase a Priendes dende Candás pela carretera AS-239 y les CE-2 y CE-3 y dende Xixón pela AS-118.

El códigu postal ye 33438.

 Territoriu y población 
Tien una estensión de Ajuste del mapa de parroquias. Mapa de entidades colectivas de población. Uviéu, SADEI, 2012. Actualizáu'l 1 de febreru de 2024., y una población de , 58 homes y 51 muyeresNomenclátor del INE: Población del padrón continuo por unidad poblacional. (Institutu Nacional d'Estadística)..

Les entidaes de población de la parroquia son les siguientes:

 ENTIDÁ  CATEGORÍA  POBLACIÓN (2011) Barreres  Casería  Despobláu Bárzana  Casería  11 Calera  Casería  4 El Cabo  Aldega  48 El Cantu  Aldega  17 Falmuria  Aldega  1 La Pesgana  Aldega  8 Pinzales  Casería  3 El Polleo  Casería  16 El Riistru  Casería  9 San Pablo  Casería  Despobláu

 Topónimu 
Diz Xosé Lluis García Arias que 
"Priendes (Cñ), que dalgunos denominen Prendes y se documenta “In Pendres” (DCO p. 64, a. 905, c. XII), “Prendres” (LTO s.f.), “Pendres” (SV a. 1110, p. 231). Quiciá formáu del antropónimu ANDUS (Hol der) o ANDIUS (Solin), acasu *PER (VILLAM) ANDIIS —> *PRIANDIS —> Priendes ‘xunto a la casería d'Andius’."Xose Lluis García Arias, "Toponimia Asturiana"

 Sitios d'interés 

 Escueles de Priendes 

La inauguración de les escueles d'educación elemental pa los neños de les parroquies de Priendes y Albandi prodúxose'l 9 de mayu de 1905, 27 meses dempués del escomienzu de les obres, dirixíes pol arquiteutu Bellido. L'actu, que fue una verdadera fiesta pa les parroquies y pal conceyu en xeneral, fue presidíu pol Vicerrector de la Universidá d'Uviéu, Fermín Canella Secades y l'alcalde de Carreño, Higinio Fuentes, acudiendo l'Ayuntamientu en plenu, la Xunta Llocal d'Instrucción Primaria, representantes del cleru y el Diputáu Provincial Juan Estrada Nora.

L'edificiu, a piedra vista, presenta un cuerpu central de dos pisos, col escudu d'España nel frontispiciu y con espadaña y una campana de 90 quilos enriba; y dos llaterales demplanta baxa. Cuando la construcción, l'edificiu central sirvía de vivienda pal maestru y la maestra y los llaterales yeren les aules pa los escolinos, que taben dixebraos por razón de sexu, caún nun llateral. Les puertes de les aules presentaben caúna una bandera d'España, cumpliendo la Real Órden de 1893.

Anguaño, les escueles son la sede del viveru d'empreses "En Prendes".

 Ermita del Santu Ánxel de la Guarda 
La Ermita del Santu Ánxel de la GuardaPáxina del Ayuntamientu de Carreño, llocalizada nel barriu d'El Cantu, tien dientro un retablu coles imáxenes de San Melchor y del Santu Ánxel de la Guarda, patrón de la parroquia. Estes escultures fueron feches dempués de la Guerra Civil al amburar les anteriores, de les que solo quedó un brazu del Santu Ánxel de la Guardia (recoyíu y conservá por Andrés Loché y María Guardado, vecinos del barriu).

 Ilesia de Santa María de Priendes 
Esta ilesiaPáxina del Ayuntamientu de Carreño asítiase nel berriu de La Pesgana.

La construcción que s'atopa anguaño foi inaugurada en xunetu de 1999 pol entós obispu d'Uviéu, Gabino Díaz Merchán. L'antigua d'esta advocación, que taba al llau'l cementeriu, tuvo qu'esbarrumbase porque taba pa cayer por causa los argayos.

 El Turruxón de Priendes 

Tien planta cuadrada. La puerta d'entrada ta separtada del suelu del terrén, polo que p'acceder al turruxón tenía qu'usase una escalera de mano. Les muries llaterales y trasera cuenten con boques de tiru a diferencies altures como úniques apertures.

Alcuéntrase nuna parcela privada y el so estáu de conservación nun ye buenu.

 El Molín d'El Cabo 
Esti molínPáxina del Ayuntamientu de Carreño, asitiáu nel barriu d'El Cabo, data del añu 1875.

Tien una planta de 5 m. X 4 m., cubierta de vertiente a dos agües de teya y cementu, muries de carga de mampostería y arcu abiertu embaxo la planta baxa, pa permitir el pasu l'agua. Na parte superior ta la vivienda. L'accesu fáise por una pasarela sobre'l calce.

Pertenez a Armando García García.

 La fuente'l Güeyu 
Esta fuentePáxina del Ayuntamientu de Carreño, rehabilitada en 2008 por un taller d'emplegu, ta nel barriu d'El Cabo.

Ye de tres caños (anque solo funciona ún), con bebederu y llavaderu adosaos. El frontón ye semicircular.

 La Quinta de Chor 
Esta quintaPáxina del Ayuntamientu de Carreño alcuéntrase nel númebru 3 del barriu de La Pesgana.

La historia de la propiedá d'esta finca fue mui movida: llevantada pol indianu Manuel Prendes a la so vuelta d'América, a finales de sieglu XIX, tuvo que vendela al arruinase al so xenru Manuel Antonio González del Valle y Sarandeses en 1913; esti matrimoniu usábala como residencia de branu, hasta qu'establez la so residencia estable cuando españa la [Guerra Civil Española]. Anguaño la Quinta de Chor pertenez a la familia Suárez, los caseros antaño, dende que la mercaren el 11 d'abril de 1983; y la so finca, d'unos 40.000 m², ta dividía en dos parceles: una, propiedá d'Alfredo Suárez Gutiérrez, onde s'atopa la quinta; la otra, d'Eloína Martínez Martínez, onde taba la casa de los caseros.

Nesta finca pasaba llargues estancies el pintor Nicanor Piñole y apaez en dellos dibuxos de so, como "Jardín de la Quinta de Chor"Jardín de la Quinta de Chor, 1905 o "Pepita en la Quinta de Chor"Pepita en la Quinta de Chor, 1910-1915.

 Fiestes 
 Primer sábadu de marzu: Santu Ánxel de la Guarda, patrón de Priendes (la festividá treslládase a esti día dende'l primeru de marzu.
 15 d'agostu: fiestes sacramentales n'honra de la patrona, Santa María.

 Entidaes de la Parroquia 
Asociación del Empresariado Polígono de Falmuria (ASPEFA), Albandi, 9.

 Referencies 

 Enllaces esternos 

Categoría:Parroquies de Carreño
Categoría:Wikipedia:Mantenimientu:Parroquies d'Asturies ensin plantía "llista de sitios"